b"\n_START_ARTICLE_\nModus vivendi\n_START_PARAGRAPH_\nModus vivendi \xc3\xa9s una locuci\xc3\xb3 llatina que designa un preacord entre aquells que acorden discutir o disputar alguna cosa. Modus significa 'mode, manera'. Vivendi \xc3\xa9s el genitiu del gerundi del verb vivere 'viure'. Per tant, l'expressi\xc3\xb3 vol dir \xc2\xabmanera de viure\xc2\xbb. _NEWLINE_En l'\xc3\xa0mbit de la pol\xc3\xadtica i la diplom\xc3\xa0cia, un modus vivendi \xc3\xa9s un instrument que registra un acord internacional de naturalesa temporal o provisional que despr\xc3\xa9s ser\xc3\xa0 reempla\xc3\xa7at per un acord d'un car\xc3\xa0cter m\xc3\xa9s permanent o detallat, generalment, un tractat._NEWLINE_En catal\xc3\xa0, col\xc2\xb7loquialment, sol designar l'activitat mitjan\xc3\xa7ant la qual una persona es guanya la vida."